**Јавни позив 8**

Градско веће, на основу Закључка o расписивању и објављивању јавних позива за подношење захтева за доделу подстицајних средстава за реализацију мера подршке за спровођење пољопривредне политике и политике руралног развоја за територију града Крагујевца у 2025. години, број 320- /25-V од . априла 2025. године, расписује:

**ЈАВНИ ПОЗИВ**

**за подношење захтева за доделу подстицајних средстава за меру управљање ризицима у 2025.години – суфинансирање осигурања усева, плодова вишегодишњих засада и животиња**

**I** Позивају се физичка лица - носиоци пољопривредних газдинстава (у даљем тексту ПГ) уписана у Регистар пољопривредних газдинства (у даљем тексту РПГ), у активном статусу, са пребивалиштем и производњом на територији града Крагујевца, власници полисе, да поднесу захтев за суфинансирање осигурања усева, плодова, вишегодишњих засада и животиња у 2025. години – управљање ризицима.

Средства се одобравају у висини до **30%** од износа на достављеној полиси без урачунатог ПДВ-а, при чему максималани износ средстава не може бити већи од:

- 40.000,00 динара по ПГ за усеве,

- 80.000,00 динара по ПГ за плодове и вишегодишње засаде,

- 20.000,00 динара по ПГ за животиње.

**II** Право на доделу подстицајних средстава могу остварити:

* физичка лица – носиоци пољопривредних газдинстава уписана у РПГ у активном статусу, са пребивалиштем и производњом на територији града Крагујевца,
* ПГ, ако подносилац захтева или чланови његовог газдинства немају неизмирене доспеле обавезе према буџету Града , закључно са даном доношења решења,
* ако датум на полиси осигурања и потврди о исплати целокупне премије осигурања није старији од **1. јануара 2025. године,**
* парцеле на којима су осигуране површине морају бити уписане у РПГ – структура биљне производње или животиње и да се налазе на територији града.

**III** Образац захтева може се преузети у Одељењу за пољопривреду, рурални развој и робне резерве Градске управе за развој и инвестиције, канцеларијa 406/IV спрат, као и на пријемном шалтеру зграде органа Града, Трг слободе 3, Крагујевац или са званичне интернет странице града Крагујевца: [www.kragujevac.rs](http://www.kragujevac.rs/).

Уз захтев се доставља:

* лична карта подносиоца захтева (4 копије),
* извод из РПГ – подаци о пољопривредном газдинству (4 копија),
* извод из РПГ - структура биљне производње (1 копија),
* извод из РПГ - животиње (1 копија),
* полиса осигурања (2 копије),
* потврда о исплати целокупне премије осигурања (2 копије).

**IV** Захтев са пратећом документацијом предаје се на пријемном шалтеру у холу зграде органа Града Крагујевца.

Пре подношења захтева потребно је доставити оригинале докумената на увид Одељењу за пољопривреду, рурални развој и робне резерве Градске управе за развој и инвестиције, канцеларијa 406/IV спрат зграде органа Града, Трг слободе 3, Крагујевац.

**V**  Рок за подношење захтева почиње да тече од дана објављивања јавног позива на званичној интернет страници града Крагујевца: [www.kragujevac.rs](http://www.kragujevac.rs/), па до утрошка средстава планираних за ове намене, а најкасније до **14. новембра 2025. године**.Захтеви ће се разматрати по редоследу подношења.

**Непотпуни и неблаговремени захтеви неће бити разматрани.**

**VI** Детаљније информације, као и додатна појашњења по овом јавном позиву могу се добити у канцеларији 406/IV спрат, зграда органа Града, Трг слободе 3, Крагујевац, сваког радног дана, непосредно или на телефон: 034/306 -187 од 8:00 до 15:30 часова.